
Comisia pentru buget,

finanţe şi bănci

Bucureşti 31.03.2004

Nr.22/140

AVIZ

asupra propunerii legislative pentru înfiinţarea comunei Bixad prin reorganizarea comunei Malnaş, judeţul Covasna
Cu adresa nr.P.l.-X51 din 8 martie 2004, Biroul Permanent, conform art. 89 din Regulamentul Camerei Deputaţilor, a sesizat pentru examinare şi avizare Comisia pentru Buget, Finanţe şi Bănci cu propunerea legislativă pentru înfiinţarea comunei Bixad prin reorganizarea comunei Malnaş, judeţul Covasna.
In urma examinării, în şedinţa din data de 31 martie 2004, Comisia, cu unanimitate de voturi, a hotărât respingerea, întrucât potrivit datelor oficiale ale recensământului din 18 martie 2002, după desprinderea satului Bixad, comuna Malnaş va rămâne cu doar 1202 locuitori, în loc de minim 1500, aşa cum prevăd condiţiile necesare pentru înfiinţarea de comune, cuprinse la  pct.4.0 al Anexei nr.IV la Legea nr.351/2001 privind aprobarea Planului de amenajare a teritoriului naţional – Secţiunea IV – Reţeaua de localităţi, cetăţenii votând în favoarea propunerii, fără a cunoaşte neîndeplinirea condiţiilor legale.

PREŞEDINTE,


SECRETAR,

Dr. Daniel Ionescu

